?Wanem i Save Mekem Famle i Hapi?
?Yu ting se . . .
lav?
mane?
wan narafala samting?
SAMTING WE BAEBOL I TALEM
“Man we i harem tok blong God mo i obei long hem, hem i save harem gud moa.” —Luk 11:28, Baebol long Bislama.
?SAVE YA I GIVHAN LONG YU OLSEM WANEM?
Bambae yufala i lavlavem yufala. —Efesas 5:28, 29.
Bambae yufala i respektem yufala. —Efesas 5:33.
Bambae yufala i joen gud.—Mak 10:6-9.
?YUMI SAVE BILIF LONG SAMTING WE BAEBOL I TALEM?
Yes, from ol risen ya:
God hem i Stamba blong famle. Baebol i soemaot se Jehova God i mekem faswan mared, hemia blong Adam mo Iv. (Jenesis 2:18-24) Taswe, hem nao i stanemap plan ya blong famle. ?From wanem save ya i impoten?
Yu traem tingbaot: Sipos yu kakae wan kakae we tes blong hem i gud we i gud, ale, yu wantem save se oli putum wanem long kakae ya. ?Bambae yu askem long hu? Bambae yu askem long man we i kukum kakae ya.
Long sem fasin, sipos yumi wantem save ol samting we oli givhan long famle blong stap glad, bambae yumi lukluk i go long Jehova, we hem i Stamba blong famle.
God i kea long yu. Ol famle oli waes sipos oli lukaotem advaes blong Jehova we i stap long Baebol. ?From wanem? “From we oltaem hem i stap tingbaot yufala.” (1 Pita 5:6, 7) !Jehova i wantem givhan long yu, mo ol advaes blong hem oli gud oltaem!—Ol Proveb 3:5, 6; Aesea 48:17, 18.
YU TRAEM TINGBAOT
?Yu mas mekem wanem blong yu save kam wan gudfala man no woman, mo wan gudfala papa no mama?
Yu save faenem ansa blong kwestin ya long EFESAS 5:1, 2 mo KOLOSI 3:18-21.
tpi_Latn kac_Latn dan_Latn luo_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn